stanford-oval/wikipedia huggingface dataset:
Federico Villagra
Rallin MM-sarjan tulokset

(Tulosselitteet)
| Vuosi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Federico Villagra | Peugeot 405 MI16 | MON | SWE | KEN | POR | ESP | FRA | ARG 22 | GRC | NZL | FIN | ITA | AUS | GBR |  |  |  | NC | 0 |
| 2000 | Federico Villagra | Mitsubishi Lancer Evo VI | MON | SWE | KEN | POR | ESP | ARG 22 | GRC | NZL | FIN | CYP | FRA | ITA | AUS | GBR |  |  | NC | 0 |
| 2001 | Federico Villagra | Mitsubishi Lancer Evo VI | MON | SWE | POR | ESP | ARG 15 | CYP | GRC | KEN | FIN | NZL | ITA | FRA | AUS | GBR |  |  | NC | 0 |
| 2002 | Federico Villagra | Mitsubishi Lancer Evo VI | MON | SWE | FRA | ESP | CYP | ARG 13 | GRE | KEN | FIN | GER | ITA | NZL | AUS | GBR |  |  | NC | 0  |
| 2003 | Federico Villagra | Mitsubishi Lancer Evo VI | MON | SWE | TUR | NZL | ARG 15 | GRE | CYP | GER | FIN | AUS | ITA | FRA | ESP | GBR |  |  | NC | 0 |
| 2004 | Federico Villagra | Mitsubishi Lancer Evo VIII | MON | SWE | MEX | NZL | CYP | GRE | TUR | ARG Kesk.(43) | FIN | GER | JPN | GBR | ITA | FRA | ESP | AUS | NC | 0 |
| 2005 | Federico Villagra | Mitsubishi Lancer Evo VIII | MON | SWE | MEX | NZL 19 | ITA | CYP 27 | TUR 27 | GRE | ARG DSQ(50) | FIN | GER | GBR |  |  |  | AUS 16 | NC | 0 |
| 2005 | Federico Villagra | Mitsubishi Lancer Evo VII |  |  |  |  |  |  |  |  |  |  |  |  | JPN 70 | FRA | ESP |  | NC | 0 |
| 2006 | VRS Rally Team | Mitsubishi Lancer Evo VIII | MON | SWE | MEX | ESP | FRA | ARG 12 | ITA | GRE | GER | FIN | JPN | CYP | TUR | AUS | NZL | GBR | NC | 0 |
| 2007 | VRS Rally Team | Mitsubishi Lancer Evo IX | MON | SWE | NOR | MEX | POR | ARG 9 |  |  |  |  |  |  |  |  |  |  | 20. | 2  |
| 2007 | Munchi's Ford World Rally Team | Ford Focus RS WRC 06 |  |  |  |  |  |  | ITA 11 | GRE 32 | FIN 14 | GER | NZL 11 | ESP 13 | FRA | JPN 7 | IRE | GBR 18 | 20. | 2  |
| 2008 | Munchi's Ford World Rally Team | Ford Focus RS WRC 07 | MON | SWE | MEX 7 | ARG 6 | JOR 6 | ITA 14 | GRE 13 | TUR 9 | FIN Kesk.(70) | GER | NZL 8 | ESP 12 | FRA | JPN 9 | GBR |  | 14. | 9 |
| 2009 | Munchi's Ford World Rally Team | Ford Focus RS WRC 08 | IRE | NOR | CYP 7 | POR 7 | ARG 4 | ITA Kesk.(39) | GRE 4 | POL | FIN 11 | AUS 8 | ESP 8 | GBR |  |  |  |  | 9. | 16 |
| 2010 | Munchi's Ford World Rally Team | Ford Focus RS WRC 08 | SWE | MEX 7 | JOR 7 | TUR 6 | NZL 9 | POR 8 | BUL | FIN | GER | JPN 8 | FRA 7 | ESP 15 | GBR |  |  |  | 9. | 36 |
| 2011 | Munchi's Ford World Rally Team | Ford Fiesta RS WRC | SWE | MEX 9 | POR 8 | JOR 7 | ITA 17 | ARG 6 | GRE Kesk. | FIN | GER | AUS | FRA | ESP 16 | GBR |  |  |  | 13. | 20 |
| 2015 | Federico Villagra | Ford Fiesta MR | MON | SWE | MEX | ARG 10 | POR | ITA | POL | FIN | GER | AUS | FRA | ESP | GBR |  |  |  | 21. | 1 |
Aiheesta muualla

Kuvia tai muita tiedostoja aiheesta Federico Villagra Wikimedia Commonsissa
Villagra Argentiinan rallissa 2008.
Genocide

| Genocide Judas Priest |
| --- | --- | --- |

Kokoelmalevyn tiedot
 Äänitetty : 1974–1976
 Julkaistu: 1993
 Tyylilaji: heavy metal
 Levy-yhtiö: Gull
Judas Priestin kokoelma muut julkaisut
| The Collection 1989 | Genocide 1993 | Metal Works '73-'93 1993 |
Genocide on Judas Priestin entisen levy-yhtiön julkaisema kokoelma. Se sisältää kaikki kahden ensimmäisen albumin (Rocka Rolla ja Sad Wings of Destiny) kappaleet sekä "Diamonds And Rust" -kappaleen varhaisen version.
Kappaleet

CD 1
One for the Road – 4.34 (säv. Rob Halford, K.K. Downing)
Rocka Rolla – 3.05 (säv. Halford, Downing, Glenn Tipton)
Winter – 1.42 (säv. Al Atkins, Downing, Ian Hill)
Deep Freeze – 1.21 (säv. Downing)
Winter Retreat – 3.28 (säv. Halford, Downing)
Cheater – 2.59 (säv. Halford, Downing)
Never Satisfied – 4.50 (säv. Atkins, Downing)
Run of the Mill – 8.34 (säv. Halford, Downing, Tipton)
Dying to Meet You – 6.23 (säv. Halford, Downing)
Caviar and Meths – 2.02 (säv. Atkins, Downing, Hill)
Diamonds & Rust – 3.12 (säv. Joan Baez)
Kaikki kappaleet julkaistiin alun perin vuonna 1974 albumilla Rocka Rolla.
CD 2
Prelude – 2.02 (säv. Tipton)
Tyrant – 4.28 (säv. Halford, Tipton)
Genocide – 5.51 (säv. Halford, Downing, Tipton)
Epitaph – 3.08 (säv. Tipton)
Island of Domination – 4.32 (säv. Halford, Downing, Tipton)
Victim of Changes – 7.47 (säv. Atkins, Halford, Downing, Tipton)
The Ripper – 2.50 (säv. Tipton)
Dreamer Deceiver – 5.51 (säv. Atkins, Halford, Downing, Tipton)
Deceiver – 2.40 (säv. Halford, Downing, Tipton)
Aiheesta muualla

Genocide Discogsissa. (englanniksi)
Albumi Genocide Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Georg Carl von Döbeln

Georg Carl von Döbeln
Von Döbelnin hauta Tukholmassa. Läheinen katu on nimetty Döbelnsgataniksi.
Georg Carl von Döbeln (29. huhtikuuta 1758 Segerstad, Ruotsi – 16. helmikuuta 1820 Tukholma) oli ruotsalainen kenraali, joka taisteli muun muassa Suomen sodassa.
Döbeln palveli 1780-luvulla Ranskan armeijassa ja osallistui sotaan esimerkiksi Itä-Intiassa. Vuosina 1788–1790 käydyssä Kustaa III:n sodassa kotimaahansa palannut Döbeln haavoittui päähän ja joutui käyttämään loppuelämänsä mustaa sidettä otsallaan. Suomeen hän muutti vuonna 1807, kun hänet oli nimitetty Uudenmaan rykmentin varakomentajaksi.
Albert Edelfeltin piirros Döbelnistä Juuttaalla.
Döbeln toimi Suomen sodassa 3. prikaatin komentajana ja saavutti voitot Kauhajoella ja Juuttaalla. Hän johti vuonna 1809 Ahvenanmaan puolustusta ja sai venäläiset luopumaan Tukholmaan tehtävästä hyökkäyksestä, mutta joutui itse kuitenkin pakenemaan Ruotsiin.
Döbeln pelasti Uumajan sopimuksella komentamansa pohjoisarmeijan miehistön ja muonavarojen jäännökset sekä sai Jämtlandiin hyökänneet norjalaiset suostumaan Blekåsenin sopimukseen. Rauhanteon jälkeen Länsipohjan ja Ångermanlandin ylipäällikkönä hän piti 8. lokakuuta 1809 Uumajan torilla kuuluisan jäähyväispuheensa suomalaisille sotilaille. Döbeln osallistui vuonna 1813 sotaan Napoleonia vastaan. Hänet tuomittiin sodassa osoittamastaan omavaltaisuudesta ammuttavaksi, mutta tuomio lievennettiin lopulta vuoden vankeudeksi. Vuodesta 1816 alkaen Döbeln toimi sotahovioikeuden puheenjohtajana.
Döbelnin asema yhtenä Suomen sotaan osallistuneista harvoista taitavista sotapäälliköistä on tunnustettu Suomessa.1850-luvulla hänen haudalleen Tukholman Pyhän Johanneksen hautausmaalle pystytettiin marmoripatsas osin Suomesta kerätyillä varoilla.
Aiheesta muualla

Kuvia tai muita tiedostoja aiheesta Georg Carl von Döbeln Wikimedia Commonsissa
Lisää luettavaa aiheesta Georg Carl von Döbeln on Wikiaineistossa
Veli-Matti Syrjö: / Döbeln, Georg Carl von (1758–1820) Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Johan Edgren, G. C. von Döbeln ja hänen lääkärinsä, Lääketieteellinen Aikakauskirja Duodecim 2004;120(23):2747-
Gerhard Back

| Gerhard W>  Back.Henkilötiedot |
| --- | --- |
Syntynyt: 10. joulukuuta 1944
Kansalaisuus:  Saksa
Ammatti:  sotilas
Sotilashenkilö
Palvelusmaa(t):  Saksa
Palvelusvuodet:  -2007
Komentajuudet:  Saksan ilmavoimien komentaja
Sotilasarvo:  kenraaliluutnantti
Gerhard W. Back (s. 10. joulukuuta 1944) oli Saksan ilmavoimien komentaja 2001–2004.
Hänen aktiivipalveluksensa päättyi 31. tammikuuta 2007, jolloin hän jäi eläkkeelle.
Giant (polkupyörävalmistaja)

| Giant |
| --- | --- |

ISIN:  TW0009921007
Perustettu:  1972
Perustaja:  King Liu
Kotipaikka:  Taichung, Taiwan
Tuotteet:  polkupyörät
Kotisivu:  http://www.giant-bicycles.com/
Infobox OKVirheellinen NIMI-arvo: 
Giant on taiwanilainen polkupyörävalmistaja. Yritys perustettiin 1972 Taichungissa, Taiwanissa. Giant aloitti ensin valmistamalla polkupyöriä alihankintana muille yrityksille. Yritys on maailman suurin polkupyörien valmistaja. Vuonna 2016 yrityksen johdossa toimi edelleen sen perustaja King Liu.
Giantilla on tuotantolaitokset Taiwanissa, Alankomaissa sekä Kiinassa. Jälleenmyyjiä Giantilla on 12 000.
Giant toi maantiepyörien runkogeometriaksi maastopyöristä tutun laskeutuvan vaakaputken ja huomattavasti totuttua pienemmän koon. Kansainvälinen pyöräilyliitto muutti sääntöjään ja salli tämän uuden runkogeometrian.
Giant

Giant voi tarkoittaa seuraavia asioita:
Giant, polkupyörävalmistaja
Giant, yhdysvaltalainen hard rock -yhtye
Giant, The Woodentops -yhtyeen albumi vuodelta 1985
”Giant”, Calvin Harrisin ja Rag'n'Bone Manin musiikkikappale vuodelta 2019
Giant Gonzáles, oik. Jorge Gonzáles (1966–2010), argentiinalainen koripalloilija ja showpainija
Jättiläinen (engl. Giant), yhdysvaltalainen vuoden 1956 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Giant”, voi hakea sivunnimihaulla, laajalla sivunnimihaulla tai tekstihaulla.
Graham Poll

| Graham Poll |
| --- | --- |

Henkilötiedot
Syntynyt: 29. heinäkuuta 1963 (ikä 61) Tring
Jalkapallotuomari
Pituus:  184 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
|  ?–1991 1986–1991 1991–1993 1993–2007 | Isthmian League The Football League The Football League Englannin valioliiga |  |  |

Graham Poll (s. 29. heinäkuuta 1963 Tring, Englanti) on englantilainen entinen jalkapalloerotuomari, joka työskenteli Englannin Valioliigassa.
Pollilla on myös runsaasti kansainvälistä kokemusta. Hänen ensimmäinen maaottelunsa oli Suomen ja Azerbaidžanin välinen MM-karsintaottelu vuonna 1997. Poll tuomitsi UEFA Cupin loppuottelun vuonna 2005. Hän on myös tuominnut otteluita monissa EM- ja MM-lopputurnauksissa. Poll teki kyseenalaisella tavalla MM-kisojen historiaa, kun hän 2006 Saksan MM-turnauksessa antoi tuomitsemassaan Australian ja Kroatian välisessä alkulohko-ottelussa kroatialaiselle Josip Šimunićille epähuomiossa kolme keltaista korttia ennen kuin ajoi tämän ulos kentältä. Englannissa Poll on tuominnut FA Cupin loppuottelun vuonna 2000.
Poll päätti erotuomarinuransa huipputasolla vuonna 2007.
Aiheesta muualla

Pollin profiili 2006 MM-kisojen virallisella sivulla
Gullstén

Gullstén tai Gullsten on Suomessa esiintyvä sukunimi. Erään suomalaisen Gullstén-suvun yksi haara on suomentanut nimensä Paasilinnaksi. Saman suvun alkuperäinen nimi on ollut Kukkonen. Tunnettuja Gullstén-nimisiä ovat:
Aleksi Gullsten (s. 1993), jalkapalloilija
Anthony Gullsten (s. 1991), kiipeilijä
Kari Gullsten, jalkapalloilija
Pehr Gullstén eli Pekka Kukkonen (1770–1825), runonlaulaja ja Rovaniemen lukkari
Väinö Paasilinna (ent. Gullstén), asioitsija ja poliisikonstaapeli, Erno, Reino, Arto ja Mauri Paasilinnan isä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Geenitekniikan lautakunta

Geenitekniikan lautakunta (lyhenne GTLK, ruots. Gentekniknämnden) on Suomen kansallinen toimivaltainen viranomainen geenitekniikkalain soveltamisalaan kuuluvissa asioissa. GTLK toimii sosiaali- ja terveysministeriön yhteydessä.
Tehtävät

Geenitekniikan lautakunnalla on seuraavat tehtävät:
toimii muuntogeenisten organismien (GMO) käytön lupaviranomaisena Suomessa, kun GMO:eja levitetään tarkoituksellisesti ympäristöön tai kun kyse on niiden käytöstä suljetussa tilassa
johtaa ja yhteensovittaa geenitekniikkalain noudattamisen valvontaa
toimii biodiversiteettisopimukseen sisältyvässä Cartagenan bioturvallisuuspöytäkirjassa tarkoitettuna toimivaltaisena viranomaisena elävien GMO:ien valtioiden rajat ylittävissä siirroissa
valmistelee muille kotimaisille ja kansainvälisille viranomaisille annettavia lausuntoja
Asettaminen ja kokoonpano

Valtioneuvosto asettaa geenitekniikan lautakunnan sosiaali- ja terveysministeriön esityksestä viideksi vuodeksi kerrallaan. Lautakunnassa on puheenjohtaja, varapuheenjohtaja sekä enintään viisi muuta jäsentä varajäsenineen. Jäsenten tulee edustaa ainakin työ- ja elinkeinoministeriötä, maa- ja metsätalousministeriötä, sosiaali- ja terveysministeriötä, ympäristöministeriötä sekä opetus- ja kulttuuriministeriötä taikka näiden ministeriöiden alaista hallintoa. Lautakunnassa tulee varmistaa riittävä geenitekniikan alan ja muu tieteellinen sekä eettinen asiantuntemus. Jos ministeriöiden edustajilla ei ole mainittua asiantuntemusta, valtioneuvosto voi nimetä enintään kolme näiden alojen asiantuntijaa lautakuntaan pysyviksi asiantuntijoiksi. Lautakunnalla on sosiaali- ja terveysministeriössä pääsihteeri ja sihteeristö.
Taustalla oleva lainsäädäntö

Geenitekniikkalain (377/1995) tavoitteena on suojella ihmisten ja eläinten terveyttä ja ympäristöä GMO:ien mahdollisilta haitallisilta vaikutuksilta. Geenitekniikkalaki pyrkii myös edistämään geenitekniikan turvallista käyttöä ja kehittymistä ennaltavarautumisen periaatteen mukaisesti sekä eettisesti hyväksyttävällä tavalla. Geenitekniikkalaki perustuu GMO:ien tarkoituksellista levittämistä ympäristöön koskevaan EU-direktiiviin 2001/18/EY ja suljettua käyttöä koskevaan direktiiviin 2009/41/EY (aiemmin direktiivi 90/219/ETY). Jälkimmäisestä direktiivistä poiketen geenitekniikkalaki koskee myös muuntogeenisten kasvien ja eläinten suljettua käyttöä.
Elintarvikkeiksi tai rehuksi tarkoitetut GM-tuotteet hyväksytään Euroopan unionin markkinoille keskitetyllä menettelyllä asetuksen (EY) N:o 1829/2003 mukaisesti. Myös GMO:eja sisältäville lääkkeille on keskitetty hyväksymismenettely EU:ssa.
Aiheesta muualla

Geenitekniikan lautakunta
George Jones

| George Jones |
| --- | --- |

Henkilötiedot
Syntynyt: 12. syyskuuta 1931 Saratoga, Teksas
Kuollut: 26. huhtikuuta 2013 (81 vuotta) Nashville, Tennessee
Kansalaisuus:  Yhdysvallat
Ammatti:  Laulaja-lauluntekijä
Puoliso:  Dorothy Bonvillion Shirley Ann Corley  Tammy Wynette  Nancy Sepulvado
Muut tiedot
Aktiivisena:  1953–2013
Aiheesta muualla
Kotisivu
George Glenn Jones (12. syyskuuta 1931 Saratoga, Texas – 26. huhtikuuta 2013 Nashville, Tennessee) oli yhdysvaltalainen countrymuusikko. Hän voitti urallaan kaksi Grammy-palkintoa, ja hänen äänityksistään ennätykselliset 143 päätyi Billboardin Hot Country Songs -listan 40 parhaan joukkoon.
Jonesin tunnetuimpien laulujen joukkoon lukeutuu vuonna 1980 singlenä julkaistu "He Stopped Loving Her Today". Hänen kolmas puolisonsa oli countrytähti Tammy Wynette, jonka kanssa hän oli naimisissa vuosina 1969–1975.
Teksasissa syntynyt George Jones palkittiin vuonna 2002 National Medal of Artsilla. Hänet valittiin vuonna 1992 Country Music Hall of Fameen. Albumi Grand Tour (1974) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Aiheesta muualla

George Jonesin muistokirjoitus Helsingin Sanomissa
Giellagas-instituutti

Giellagas-instituutti on Oulun yliopiston humanistiseen tiedekuntaan kuuluva yksikkö, joka on erikoistunut saamelaiskielten ja saamelaisen kulttuurin tutkimukseen ja opetukseen.
Instituutti perustettiin vuonna 2001, ja sillä on päävastuu saamen kielen ja saamelaisen kulttuurin ylimmästä opetuksesta ja tutkimuksesta Suomessa. Giellagas-instituutin oppiaineita, saamen kieltä ja kulttuuria, voi molempia opiskella pääaineina sekä saamen kieltä myös sivuaineena. Elokuussa 2013 Giellagas-instituutti aloitti inarinsaamen verkko-opetuksen.
Instituutti ylläpitää saamelaista kulttuuriarkistoa (Sápmelaš kulturarkiiva).
Tutkimushankkeita

Professori Veli-Pekka Lehtolan johdolla instituutti on tutkimusta saamelaismielikuvista Suomessa 1910–1940-luvuilla.
Toisessa projektissa tutkitaan saamelaisten ja nenetsien käsityksiä ja tulkintoja maiseman ja kulttuurin välisestä suhteesta. Saamelais-suomalaiset suhteet –projektissa tutkitaan valtion sekä maakunnallisten ja paikallisten viranomaisten suhdetta saamelaisiin. Monitieteinen Saamelaisten hengellisyys -projekti tutkii saamelaisten uskonnollisen tilanteen ja hengellisyyden muuttumista 1600-luvulta 1900-luvulle. Instituutin määräaikainen professori Anni-Siiri Länsman on mukana Metropolia Arctica – tutkimusverkostossa, jossa tutkitaan pohjoisten  alueiden urbanisoitumiskehitystä ja sen seurauksia. Verkoston muut tutkijat tulevat Kanadasta, Grönlannista, Alaskasta, Ranskasta ja Islannista.
Saamen kielen tutkimuksessa painopisteinä ovat saamelaiskielten sanaston historiallinen tausta ja suhteet muihin uralilaisiin kieliin, saamelaiskielten äännehistoria ja sen uralilainen tausta, saamelaiskielten fonologia sekä pohjoissaamen lauseoppi, saamen omaksuminen ensimmäisenä kielenä, saamelaiset paikannimet, saame vieraana kielenä sekä pohjoissaamen, inarinsaamen ja koltansaamen sanasto.
Giellagas-instituutissa syntyneistä yhdeksästä ensimmäisestä tohtorinväitöksestä viisi on kirjoitettu saameksi.
Aiheesta muualla

Instituutin verkkosivusto
Graham Ovenden

Graham Stuart Ovenden (1943 Bishop's Stortford, Hertfordshire – 9. joulukuuta 2022 Liskeard, Cornwall) oli brittiläinen taidemaalari ja valokuvaaja. Hän sai lokakuussa 2013 kahden vuoden ja kolmen kuukauden vankeustuomion lapsiin kohdistuneista seksuaalirikoksista.
Ovenden opiskeli Lontoon Royal College of Artissa ja sai opetusta poptaiteilija Peter Blakelta. Hän aloitti taiteellisen uransa kuvittajana ja työskenteli 1960-luvulla muun muassa The Guardian -lehdessä. 1970-luvulla hän alkoi keskittyä maalaamiseen. Ovenden oli yksi tunnetuimmista Brotherhood of Ruralists -taidemaalariryhmän jäsenistä. Myös hänen vaimonsa Annie Ovenden työskenteli taiteilijana. Ovenden tuli tunnetuksi yksityiskohtaisista ja realistisista maalauksistaan, jotka esittivät englantilaisia maalaismaisemia. Lisäksi hän sai tunnustusta historiallisia rakennuksia ja monumentteja esittäneistä valokuvistaan. Ovendenin valokuvissa ja maalauksissa kuitenkin esiintyi usein pieniä lapsia tavalla, jota kritisoitiin seksuaalissävytteiseksi ja sopimattomaksi. Lapset olivat usein alastomia tai vähäpukeisia. Runsaasti kiistaa herättänyt taide johti moniin keskusteluihin lasten kuvaamisesta taiteessa, taiteellisen vapauden rajoista ja taiteilijan vastuusta. Teoksia arvosteltiin hyväksikäyttäviksi, mutta Ovenden itse katsoi kuvien edustaneen nostalgisoivaa ja romantisoivaa lapsuuden kuvausta.
Ovenden teki yhteistyötä lukuisten muusikoiden ja kirjailijoiden kanssa. Hänen teoksistaan tehtiin huomattavasti tutkimusta, ja sekä maalaukset että valokuvat olivat usein esillä näyttelyissä. Ovenden oli kiistanalaisten teostensa johdosta ensimmäisen kerran viranomaisten mielenkiinnon kohteena sekä Yhdysvalloissa että Isossa-Britanniassa jo 1990-luvun alkupuolella.
Rikostuomio ja jälkivaiheet

Lokakuussa 2013 Ovenden tuomittiin kahden vuoden ja kolmen kuukauden ehdottomaan vankeusrangaistukseen seitsemästä rikoksesta. Hän oli kesällä 2013 saanut ehdollisen tuomion, jonka ylempi oikeusaste katsoi liian lieväksi. Rikokset oli tehty 1970–1980-luvuilla. Uhrit olivat nuorimmillaan 6-vuotiaita tyttöjä, jotka Ovenden oli kutsunut asunnolleen malleiksi valokuvaamista varten. Ovenden kiisti kaikki rikokset ja piti itseään "noitavainon" uhrina. Hän väitti mielenkiintoaan "taiteelliseksi". Oikeuden mukaan Ovenden kuitenkin oli muun muassa pyytänyt tyttöä koskettamaan häntä ollessaan tämän kanssa kylvyssä. Tate Gallery poisti nettigalleriastaan kaikki Ovendenin teokset, mutta palautti myöhemmin abstrakteja töitä seksuaalirikoksia edeltäneeltä ajalta. Victoria and Albert Museum poisti nettigalleriastaan suurimman osan neljästätoista Ovendenin teoksesta.
Lokakuussa 2015 oikeus määräsi Ovendenin henkilökohtaisen kokoelman tuhottavaksi säädyttömänä. Osa kokoelman kuvista oli oikeuden mukaan seksuaalisesti provokatiivisia. Päätös koski satoja kuvia, joihin kuului Ovendenin omia teoksia ja lisäksi muun muassa Pierre Louÿsin sekä Guglielmo Plüschowin töitä. Joukossa oli Louÿsin valokuva viktoriaanisen ajan lapsiprostituoidusta. Muun muassa The Guardianin taidekriitikko Adrian Searle suhtautui tuhoamispäätökseen kielteisesti. Oikeuden päätös herätti keskustelua siitä, onko taiteen erottaminen tekijästään mahdollista. Ovenden puolusti työtään ja toi esiin, että yksi hänen sopimattomiksi tulkituista maalauksistaan oli aikoinaan prinsessa Dianan tilaama. Ovenden arveli rikostuomionsa lähinnä nostaneen hänen teostensa arvoa. Hän väitti maineen ja pahamaineisuuden olevan taidemaailmassa sama asia käyttäen esimerkkinä Oscar Wildeä.
Graham Smith

| Mitalit> Maa:   Kanada.Miesten uinti. Olympialaiset  | Mitalit> Maa:   Kanada.Miesten uinti. Olympialaiset  | Mitalit> Maa:   Kanada.Miesten uinti. Olympialaiset  | Maa:   Kanada> Miesten uinti. |
| --- | --- | --- | --- |
|  Hopeaa | Montréal 1976 | 4x100 m sekauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Berliini 1978 | 200 m sekauinti |  |
|  Hopeaa | Berliini 1978 | 100 m rintauinti |  |
Donald Graham Smith (s. 9. toukokuuta 1958, Edmonton, Alberta) on entinen kanadalainen uimari ja olympiahopeamitalisti.
Ura

Smith aloitti uinnin harrastamisen isänsä Donin valmennuksessa vuonna 1964. Hän voitti ensimmäisen nuorten Kanadan-mestaruutensa kymmenvuotiaana. Ensimmäisiin kansainvälisiin aikuisten arvokilpailuihinsa hän osallistui vuonna 1975, jolloin käytiin pitkän radan MM-kilpailut Kolumbian Calissa.
Smith voitti olympiahopeaa 4×100 metrin sekauintiviestistä kesäolympialaisissa 1976, jotka järjestettiin Smithin kotimaassa Kanadassa. Viestissä uivat myös Stephen Pickell, Clay Evans ja Gary MacDonald. Smith osallistui kilpailuissa myös 100 ja 200 metrin rintauinteihin, joissa hän sijoittui kummassakin neljänneksi, sekä 400 metrin sekauintiin, jossa hän sijoittui viidenneksi.
Smith rikkoi uransa aikana kaksi kertaa 200 metrin sekauinnin maailmanennätyksen, ensimmäistä kertaa 23. elokuuta 1975, Kansas Cityssä, ajalla 2.06,08. Neuvostoliittolainen Aleksandr Sidorenko kuitenkin rikkoi ennätyksen elokuussa 1977. Smith sai ennätyksen uudelleen haltuunsa, uituaan ajan 2.04,39, The Woodlandsissa, Texasissa. Smithin ja Sidorenkon välissä ennätystä oli ehtinyt pitää myös yhdysvaltalainen Steve Lundquist. Smith ehti kuitenkin hallita ennätystä toistamiseen vain 24 päivää, jolloin sen rikkoi yhdysvaltalainen Jesse Vassallo.
Vuoden 1978 Kansainyhteisön kisoissa, kotikaupungissaan Edmontonissa, Smith voitti ensimmäisenä uimarina kuusi kultamitalia; hän voitti 100 ja 200 metrin rintauinnit, 200 ja 400 metrin sekauinnit, sekä oli jäsenenä Kanadan voitokkaissa 4×100 metrin seka- ja vapaauintiviesteissä. Samana vuonna hän voitti pitkän radan MM-kilpailuissa, Berliinissä kultaa 200 metrin sekauinnissa, ja hopeaa 100 metrin rintauinnissa.
Genocide (Yatteringin albumi)

| Genocide Yattering |
| --- | --- | --- |

Studioalbumin tiedot
 Äänitetty : 2002 Red Studio, Gdańsk, Puola
 Julkaistu: 25. maaliskuuta 2003
 Tyylilaji: brutaali death metal tekninen death metal
 Kesto: 46.35
 Levy-yhtiö: Candlelight Records
Yatteringin muut julkaisut
| Murder's Concept 2000 | Genocide 2003 | Live Extermination 2004 |
Genocide on puolalaisen brutaalin death metal -yhtyeen Yatteringin kolmas studioalbumi, joka on julkaistu vuonna 2003.